b'\n_START_ARTICLE_\n\xc5\xa0obec\n_START_PARAGRAPH_\n\xc5\xa0obec je ime avtokampa, ki je oddaljen dva kilometra od avtoceste Jesenice - Ljubljana._NEWLINE_Avtokamp le\xc5\xbei ob \xc5\xa0ob\xc4\x8devem bajerju. To je malo umetno jezero, ki je nastalo ob zajezitvi pritokov izpod vi\xc5\xa1je re\xc4\x8dne terase, na kateri le\xc5\xbei ju\xc5\xbeni del naselja Lesce. Bajer le\xc5\xbei na 421 metrov nadmorske vi\xc5\xa1ine, njegova vodna povr\xc5\xa1ina zna\xc5\xa1a 2,6 hektarjev, globina dose\xc5\xbee 3 metre. Oblika bajerja je podobna elipsi, razteza se v smeri sever - jug. \xc5\xa0ob\xc4\x8dev bajer je dobil ime po kmetiji pri \xc5\xa0obcu, ki stoji v bli\xc5\xbeini bajerja._NEWLINE_Kamp ob bajerju se nahaja v borovem gozdu zraven Save Dolinke. Razteza se na povr\xc5\xa1ini 15 hektarjev. Kamp spada med kampe vi\xc5\xa1je kategorije. Pozimi je zaprt, a kljub temu vanj \xc4\x8dez celo leto zahajajo gostje iz razli\xc4\x8dnih delov Evrope, saj ponuja razna izhodi\xc5\xa1\xc4\x8da za sprehode.'